CELEX: 31988R2731
Language: el
Date: 1988-08-31 00:00:00
Title: Κανονισμός (ΕΟΚ) αριθ. 2731/88 της Επιτροπής της 31ης Αυγούστου 1988 που καθορίζει για την περίοδο εμπορίας 1988/89 την υπολογιζόμενη παραγωγή και την προσαρμογή για τα πίσα, τα κουκιά, τα φούλια και τα γλυκά λούπινα

Avis juridique important

|

31988R2731

Κανονισμός (ΕΟΚ) αριθ. 2731/88 της Επιτροπής της 31ης Αυγούστου 1988 που καθορίζει για την περίοδο εμπορίας 1988/89 την υπολογιζόμενη παραγωγή και την προσαρμογή για τα πίσα, τα κουκιά, τα φούλια και τα γλυκά λούπινα  

Επίσημη Εφημερίδα αριθ. L 241 της 01/09/1988 σ. 0116 - 0116

***** ΚΑΝΟΝΙΣΜΟΣ (ΕΟΚ) αριθ. 2731/88 ΤΗΣ ΕΠΙΤΡΟΠΗΣ  της 31ης Αυγούστου 1988  που καθορίζει για την περίοδο εμπορίας 1988/89 την υπολογιζόμενη παραγωγή και την προσαρμογή για τα πίσα, τα κουκιά, τα φούλια και τα γλυκά λούπινα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά, τα φούλια και τα γλυκά λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 1104/88 (2), και ιδίως το άρθρο 3α παράγραφος 3,  Εκτιμώντας:  ότι το άρθρο 24α του κανονισμού (ΕΟΚ) αριθ. 3540/85 της Επιτροπής της 5ης Δεκεμβρίου 1985 για λεπτομέρειες εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα (3), όπως τροποποιήθηκε τελευταία από τον κανονισμό (ΕΟΚ) αριθ. 2730/88 (4) προσδιόρισε τα στοιχεία που πρέπει να καθοριστούν κατ' εφαρμογή του καθεστώτος των μέγιστων εγγυημένων ποσοτήτων· ότι πρέπει για την περίοδο εμπορίας 1988/89 να καθορισθεί η υπολογιζομένη παραγωγή των πίσων, κουκιών, φουλιών και γλυκών λούπινων καθώς και η μείωση του ποσού της ενίσχυσης που προκύπτει από τα διαθέσιμα στοιχεία·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1988/89, η υπολογιζομένη παραγωγή πίσων, κουκιών, φουλιών και γλυκών λούπινων που προορίζονται για ενίσχυση καθορίζεται σε 4 200 000 τόνους.  Άρθρο 2  Για την περίοδο εμπορίας 1988/89, η μείωση του ποσού της ενίσχυσης καθορίζεται:  - σε 2,66 ECU ανά 100 χιλιόγραμμα για τα πίσα, τα κουκιά και τα φούλια,  - σε 2,83 ECU ανά 100 χιλιόγραμμα για τα γλυκά λούπινα που προσκομίζονται στην Ισπανία,  - σε 2,94 ECU ανά 100 χιλιόγραμμα για τα γλυκά λούπινα που προσκομίζονται σε ένα άλλο κράτος μέλος.  Εν συνεχεία το ίδιο ποσό που προσαρμόζει το ποσό της ενίσχυσης μειώνει την ελάχιστη τιμή κάθε προϊόντος.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Αυγούστου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 162 της 12. 6. 1982, σ. 28.  (2) ΕΕ αριθ. L 110 της 29. 4. 1988, σ. 16.  (3) ΕΕ αριθ. L 342 της 19. 12. 1985, σ. 1.  (4) Βλέπε σελίδα 114 της παρούσας Επίσημης Εφημερίδας.